ข้อบังคับสภาทนายความข้อบังคับสภาทนายความว่าด้วยการประชุมใหญ่ของสภาทนายความพ.ศ. ๒๕๓๐ อาศัยอำนาจตามความในมาตรา ๒๗ (๓) มาตรา ๕๐และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ.๒๕๒๘ คณะกรรมการสภาทนายความออกข้อบังคับว่าด้วยการประชุมใหญ่ของสภาทนายความไว้ดังต่อไปนี้ข้อ ๑ข้อบังคับนี้เรียกว่า ข้อบังคับสภาทนายความ ว่าด้วยการประชุมใหญ่ของสภาทนายความพ.ศ. ๒๕๓๐ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในข้อบังคับนี้การประชุมใหญ่ หมายความว่า การประชุมใหญ่ของสภาทนายความ ซึ่งได้แก่การประชุมใหญ่สามัญประจำปีและการประชุมใหญ่วิสามัญคณะกรรมการ หมายความว่า คณะกรรมการสภาทนายความสมาชิก หมายความว่า สมาชิกสภาทนายความสำนักงาน หมายความว่า สำนักงานตามที่สมาชิกระบุให้นายทะเบียนสภาทนายความจดแจ้งไว้ในทะเบียนทนายความตามพระราชบัญญัติทนายความ พ.ศ. ๒๕๒๘หมวด ๑วิธีการประชุม ข้อ ๔คณะกรรมการต้องมีหนังสือเรียกประชุมส่งทางไปรษณีย์ไปยังสมาชิกทุกคน ณภูมิลำเนาหรือสำนักงานก่อนวันนัดประชุมไม่น้อยกว่า ๑๕ วันหนังสือเรียกประชุมนั้น ให้ระบุสถานที่ วัน เวลาและระเบียบวาระ กับให้ส่งเอกสารที่เกี่ยวข้องไปด้วยข้อ ๕ให้สมาชิกที่มาประชุมแสดงบัตรประจำตัวสมาชิกสภาทนายความบัตรประจำตัวประชาชน หรือบัตรอื่นใดที่มีรูปถ่ายของบุคคลผู้นั้นติดอยู่ด้วยต่อคณะกรรมการหรือเจ้าหน้าที่ผู้ได้รับมอบหมาย และให้ลงชื่อก่อนเข้าประชุมทุกครั้งเมื่อมีสัญญาณให้เข้าประชุมให้สมาชิกเข้านั่งในที่ที่กำหนดไว้เมื่อมีสมาชิกเข้าประชุมครบองค์ประชุมแล้วให้ประธานดำเนินการประชุมได้ข้อ ๖เมื่อพ้นกำหนดประชุมครึ่งชั่วโมง สมาชิกยังไม่ครบองค์ประชุมให้คณะกรรมการเลื่อนการประชุมไป และให้คณะกรรมการเรียกประชุมอีกครั้งหนึ่งภายในกำหนด๖๐ วันข้อ ๗ให้ประธานในที่ประชุมเลือกเลขานุการหนึ่งคนเป็นผู้จดรายงานการประชุมข้อ ๘ ให้ที่ประชุมพิจารณาเฉพาะเรื่องที่มีอยู่ในระเบียบวาระการประชุมและต้องดำเนินการตามลำดับระเบียบวาระการประชุมที่จัดไว้ เว้นแต่ที่ประชุมจะลงมติเป็นอย่างอื่นการพิจารณาญัตติที่มีสมาชิกเสนอในที่ประชุมใหญ่ให้กระทำได้ภายหลังจากที่ประชุมพิจารณาเรื่องที่มีอยู่ในระเบียบวาระการประชุมเสร็จแล้วข้อ ๙สมาชิกผู้ใดประสงค์จะกล่าวถ้อยคำต่อที่ประชุม ให้ยกมือขึ้นพ้นศีรษะเมื่อประธานอนุญาตแล้วจึงยืนขึ้นกล่าวได้ และต้องเป็นคำกล่าวกับประธานเท่านั้นข้อ ๑๐ถ้าคณะกรรมการขอแถลงหรือชี้แจงเรื่องใดต่อที่ประชุม ให้ประธานพิจารณาอนุญาตข้อ ๑๑ประธานมีอำนาจปรึกษาที่ประชุมในปัญหาใด ๆ สั่งพักการประชุม เลื่อนการประชุมหรือเลิกการประชุม ได้ตามที่เห็นสมควรข้อ ๑๒ให้คณะกรรมการจัดทำบันทึกรายงานการประชุมและเก็บรักษาไว้เป็นหลักฐานหมวด ๒การเสนอญัตติ ข้อ ๑๓ญัตติที่มีสมาชิกเสนอให้มีการพิจารณาในเรื่องใด ๆ ในที่ประชุมใหญ่นั้น จะต้องมีสมาชิกอื่นรับรองอย่างน้อย๑๐ คนข้อ ๑๔เมื่อที่ประชุมกำลังปรึกษาหรือพิจารณาญัตติใดอยู่ห้ามมิให้เสนอญัตติอื่นนอกจากญัตติต่อไปนี้(๑) ขอให้ลงมติ(๒) ขอให้ปิดการอภิปราย(๓) ขอให้ยกเรื่องอื่นขึ้นปรึกษาหรือพิจารณาข้อ ๑๕ในกรณีที่ที่ประชุมลงมติให้ยกเรื่องอื่นขึ้นปรึกษาหรือพิจารณาให้ญัตติเดิมเป็นอันตกไปข้อ ๑๖ญัตติในเรื่องใดเมื่อมีการออกเสียงลงคะแนนในที่ประชุมแล้ว หรือตกไปแล้วสมาชิกจะเสนอญัตติซึ่งมีหลักการเช่นเดียวกันนั้นซ้ำอีกไม่ได้หมวด ๓การอภิปราย ข้อ ๑๗การอภิปรายต้องอยู่ในประเด็นหรือเกี่ยวกับประเด็นที่กำลังปรึกษากันอยู่ต้องไม่ฟุ่มเฟือย วนเวียน ซ้ำซากหรือซ้ำกับผู้อื่น และห้ามมิให้นำเอกสารใด ๆมาอ่านให้ที่ประชุมฟังโดยไม่จำเป็นห้ามผู้อภิปรายแสดงกิริยาหรือใช้วาจาอันไม่สุภาพใส่ร้ายหรือเสียดสีบุคคลใด และห้ามกล่าวถึงพระมหากษัตริย์หรือออกชื่อสมาชิกหรือบุคคลใดโดยไม่จำเป็นข้อ ๑๘ถ้าประธานเห็นว่าผู้ใดได้อภิปรายพอสมควรแล้ว ประธานจะให้ผู้นั้นหยุดอภิปรายก็ได้ข้อ ๑๙การอภิปรายเป็นอันยุติ เมื่อ(๑) ไม่มีผู้ใดอภิปราย(๒) ที่ประชุมลงมติให้ปิดอภิปราย(๓) ที่ประชุมลงมติให้ยกเรื่องอื่นขึ้นปรึกษาข้อ ๒๐ในกรณีที่ประธานพิจารณาเห็นว่าได้อภิปรายกันพอสมควรแล้วจะขอให้ที่ประชุมวินิจฉัยว่าจะปิดอภิปรายหรือไม่ก็ได้ข้อ ๒๑เมื่อการอภิปรายได้ยุติแล้ว ห้ามมิให้ผู้ใดอภิปรายอีก เว้นแต่ที่ประชุมจะต้องลงมติในเรื่องนั้นจึงให้สมาชิกผู้เสนอญัตติมีสิทธิอภิปรายสรุปความที่ได้อภิปรายกันมาแล้วได้ก่อนที่ประชุมจะลงมติข้อ ๒๒ประธานอาจอนุญาตให้คณะกรรมการมอบหมายให้บุคคลใด ๆชี้แจงข้อเท็จจริงต่อที่ประชุมประกอบการอภิปรายของคณะกรรมการก็ได้หมวด ๔การลงมติ ข้อ ๒๓ในกรณีที่จะต้องมีมติ ให้ประธานขอให้ที่ประชุมลงมติข้อ ๒๔การออกเสียงลงคะแนน ประธานจะสั่งให้ออกเสียงลงคะแนนโดยวิธีใดก็ได้ประกาศ ณ วันที่ ๓ เมษายน พ.ศ. ๒๕๓๐คำนวณ ชโลปถัมภ์นายกสภาทนายความมณฑิตา/ผู้จัดทำ๒๘ ตุลาคม ๒๕๕๓นฤดล/ผู้ตรวจ๑๑ มกราคม ๒๕๕๓[๑] ราชกิจจานุเบกษาเล่ม ๑๐๔/ตอนที่ ๘๒/ฉบับพิเศษ หน้า ๘/๒๙ เมษายน ๒๕๓๐